
OKROŽNICA: 	Konvencija SOLAS – spremembe poglavja V/23 (MSC 110)

Referenca: 	Resolucija MSC.572(110)
Vstop v veljavo: 	1. januar 2028, 1. januar 2029 in 1. januar 2030

Mednarodna pomorska organizacija (IMO) je na 110. zasedanju odbora MSC (18.–27. junij 2025) sprejela spremembe poglavja V/23 Konvencije SOLAS glede prevzemanja pilotov. Spremembe se nanašajo na prepoved uporabe mehanskih pilotnih dvigal za prevzemanje pilotov, obvezno osvetlitev vseh mest za prevzemanje pilota, možnost pilota, da zavrne vkrcanje v primeru neustreznih pogojev in uvedbo novih postavk v obrazce Record of Equipment (ROE, Forms P/E/C).

Ključne spremembe:

1. Varnost pilota in posadke: Dodatne zahteve za stabilno pritrditev lestve, uporabo varovalnih vrvi in ustrezno osvetlitev.
2. Tehnične omejitve: Odprava mehanskih naprav za dvigovanje pilotov, dovoljena je samo ročna in varno nameščena lestev.
3. Prilagoditve: Dopolnitev obrazcev ROE, ki omogočajo lažji nadzor skladnosti.

Namen sprememb je povečati varnost pri prevzemanju pilotov, zmanjšati tveganja za nezgode zaradi nepravilne opreme in izboljšati preglednost pri inšpekcijah s pomočjo vnosa novih podatkov v ROE.
Začetek veljavnosti: 1. januar 2028 za nove ladje, 1. januar 2029 za ladje, za katere velja poglavje I (klasificirane ladje) in 1. januar 2030 za ladje, za katere poglavje I ne velja.

